A4-0051/95

Πρόταση οδηγίας του Συμβουλίου περί καθιερώσεως ελαχίστων αναγκαίων κοινοτικών μέτρων για τον έλεγχο των ασθενειών που πρoσβάλλουν τα δίθυρα μαλάκια (COM(94)0401 - C4-0183/94 - 94/0213(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Άρθρο 3, πρώτο εδάφιο, παράγραφος 2, στοιχείο γ)

>Αρχικό κείμενο>

γ) τυχόν ασυνήθους θνησιμότητας.

>Κείμενο μετά την ψηφοφορία στο ΕΚ>

γ) τυχόν ασυνήθους θνησιμότητας[semigr ] αφύσικη θνησιμότητα θεωρείται η ξαφνική θνησιμότητα που αφορά περίπου το 15% και πλέον του πληθυσμού των μαλακίων και που παρατηρείται στη σύντομη χρονική περίοδο που μεσολαβεί μεταξύ δύο ελέγχων (15 ημέρες περίπου).

(Τροπολογία 2)

Άρθρο 3, τελευταίο εδάφιο

>Αρχικό κείμενο>

Το αρχείο αυτό τίθεται ανά πάσα στιγμή στη διάθεση των αρμοδίων αρχών ελέγχου.

>Κείμενο μετά την ψηφοφορία στο ΕΚ>

Το αρχείο αυτό, το οποίο μπορεί να τεθεί ανά πάσα στιγμή στη διάθεση των αρμοδίων αρχών ελέγχου, κατόπιν αιτήσεώς τους, πρέπει να ενημερώνεται τακτικά και να τηρείται επί τέσσερα έτη.

(Τροπολογία 3)

Άρθρο 4, παράγραφος 1, πρώτο εδάφιο

>Αρχικό κείμενο>

Τα κράτη μέλη μεριμνούν ώστε ένα διαρκές πρόγραμμα παρακολούθησης και δειγματοληψίας να εφαρμόζεται στις ομάδες εκτροφής και στις φυσικές κοίτες διθύρων μαλακίων.

>Κείμενο μετά την ψηφοφορία στο ΕΚ>

Τα κράτη μέλη μεριμνούν ώστε ένα διαρκές πρόγραμμα παρακολούθησης και δειγματοληψίας να εφαρμόζεται στις ζώνες εκτροφής και στις κοίτες εκμετάλλευσης διθύρων μαλακίων.

(Τροπολογία 4)

Άρθρο 4, σημείο 1, δεύτερο εδάφιο, πρώτη παύλα

>Αρχικό κείμενο>

- στην κατάρτιση καταλόγου σημείων στα οποία είναι παρούσες οι ασθένειες που αναφέρονται στο παράρτημα Α, κατάλογος ΙΙ της οδηγίας 91/67/ΕΟΚ[semigr ]

>Κείμενο μετά την ψηφοφορία στο ΕΚ>

- στην κατάρτιση καταλόγου σημείων στα οποία είναι παρούσες οι ασθένειες που αναφέρονται στο παράρτημα Α, κατάλογος ΙΙ της οδηγίας 91/67/ΕΟΚ, και επιπλέον καταλόγου των περιοχών όπου παρατηρείται αφύσικη θνησιμότητα, καθώς και των παθογενών παραγόντων που έχουν εντοπισθεί στις περιοχές αυτές, ιδίως στα είδη που δεν περιλαμβάνονται στο παράρτημα Α, κατάλογος ΙΙ της οδηγίας 91/67/ΕΟΚ[semigr ]

Ψήφισμα νομοθετικού περιεχομένου που εμπεριέχει τη γνώμη του Ευρωπαϊκού Κοινοβουλίου επί της πρότασης οδηγίας του Συμβουλίου για την καθιέρωση ελαχίστων κοινοτικών μέτρων ελέγχου των ασθενειών που προσβάλλουν τα δίθυρα μαλάκια (COM(94)0401 - C4-0183/94 - 94/0213(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0401 - 94/0213(CNS)) ((ΕΕ C 285 της 13.10.1994, σ. 9)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 43 της Συνθήκης ΕΚ (C4-0183/94),

- έχοντας μεταβιβάσει την αρμοδιότητα αποφάσεως, σύμφωνα με το άρθρο 52 του Κανονισμού, στην Επιτροπή Αλιείας,

- έχοντας υπόψη την έκθεση της Επιτροπής Αλιείας (A4-0051/95),

1. εγκρίνει, υπό την επιφύλαξη των τροποποιήσεων που της επέφερε, την πρόταση της Επιτροπής[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.